《猛虎行》
明代·卢龙云

南山深林多虎穴，猛虎噬人时出没。嗟尔虎胡不仁，驺虞之厚麟振振。

尔独胡为甘食人，咆哮百兽尽辟易。山家闭门晏未出，往来射猎观行迹。

男儿欲作健，誓寝汝之皮。昔年白额今安在，除害终看饮羽时。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。